रेल मंत्रालय ने ट्वीट कर बताए भोजन नाश्ते के रेट
भास्कर ने प्रकाशित की थी मनमाने रेट वसूलने की खबर, आया जवाब
भास्कर संवाददाता | खंडवा
रेल मंत्रालय ने प्लेटफार्म पर खाने-पीने की चीजों के लिए रेल बोर्ड के रेट की जानकारी ट्विट कर दी। ऐसा भास्कर की खबर प्रकाशित होने के बाद किया है। खबर में इंडियन रेलवे कैटरिंग एंड टूरिज्म कॉरपोरेशन (आईआरसीटीसी) की यात्रियों से मनमानी रेट वसूली का मुद्दा उठाया था। जवाब में रेलवे बोर्ड ने ट्विट में कॉफी/चाय 150 एमएल 7, पानी बोतल 15, स्टैंडर्ड वेज नाश्ता 30 और नानवेज 35, स्टैंडर्ड वेज खाना 50 और नानवेज खाना 55 रुपए के रेट बताए हैं। आईआरसीटीसी के फूड प्लाजा का ठेकेदार वेज खाने को डीलक्स महाराजा थाली के नाम से 151.33 रुपए में दे रहा है। नानवेज का रिकार्ड वेबसाइट पर नहीं है।
फूड प्लाजा की यात्री ने की डीआरएम से शिकायत
कामायनी एक्सप्रेस के यात्री को आईआरसीटीसी की फूड प्लाजा ने 34 की पावभाजी 40 रुपए में दी। यात्री ने शिकायत डीआरएम भुसावल मंडल से की है।
hin_Deva hin_Deva mag_Deva hin_Deva hin_Deva awa_Deva